04.2023

**COMUNICAT DE PRESĂ**

**În data de 12 mai 2023 AJOFM Mehedinţi va organiza Bursa Generala a Locurilor de Muncă .**

Una dintre măsurile active de combatere a şomajului care a fost, este şi va fi mereu în atenţia instituţiei noastre o constituie organizarea periodică a bursei locurilor de muncă, măsură activă destinată corelării cererii şi ofertei de forţă de muncă.

Şi în acest an, pentru a oferi posibilitatea tuturor persoanelor aflate în căutarea unui loc de muncă, de a se întâlni direct, fata in fata, cu angajatorii şi de a purta discuţii preliminare înaintea interviului propriu-zis/concurs/probă de lucru, AJOFM Mehedinti va organiza **vineri, 12 mai 2023**, **incepind cu ora 10.00**, la Palatul Cultural THEODOR COSTESCU (teatru) din Drobeta Turnu Severin, bulevardul Carol I nr 4, sala GHEORGHE ANGHEL, **”BURSA GENERALA A LOCURILOR DE MUNCĂ”**, scopul final urmărit fiind acela ca un număr cât mai mare de persoane să poată găsi un loc de muncă corespunzător pregătirii lor profesionale.

Pentru buna organizare şi desfăşurare a acestei acţiuni vor fi întocmite materiale publicitare, invitaţii de participare, chestionare pentru solicitanţii de locuri de muncă şi angajatori, catalogul agenţilor economici participanţi.

În vederea depistării unui număr cât mai mare de locuri de muncă, care să acopere o gamă cât mai diversă de profesii si meserii din diferite domenii de activitate, şi care să fie oferite tuturor persoanelor care vor participa la acest târg de locuri de muncă, salariaţii AJOFM Mehedinţi au demarat acţiunile de contactare a agenţilor economici şi de invitare a acestora să participe la acest târg de locuri de muncă.

Astfel, pentru cresterea gradului de ocupare a fortei de munca, toate persoanele aflate in cautarea unui loc de munca sunt invitate sa participe la aceasta bursa a locurilor de munca pentru a se intalni cu angajatorii prezenti .

Informaţii suplimentare privind modul de organizare şi desfăşurare a acestei noi ediţii a bursei locurilor de muncă pot fi obţinute de la sediul AJOFM Mehedinţi din Drobeta Turnu Severin, bulevardul Carol I nr 3, tel 0252/319029, e-mail ajofm.mh@anofm.gov.ro .